4. september 1934 oprettedes på Aarhus Universitet en lignende studenterforening, der efter Københavnsk forbillede fik navnet Konservative Studenter, der gik dog mange år før denne forening opnåede en størrelse, der kunne sammenlignes med den i København og i mangel af et formaliseret samarbejde var det den københavnske forening, der slog tonen an. Den københavnske forening kom senere til at hedde "Konservative Studerende i Hovedstaden", mens den aarhusianske fastholdt betegnelsen Konservative Studenter. I dag bruges betegnelsen [[Konservative Studenter]] derfor kun om foreningen ved ved [[Aarhus Universitet]].
== Konservative Studerendes Landsorganisation ==
I 1964 gik den københavnske og den aarhusianske KS-forening sammen og stiftede ''Konservative Studenters Landsorganisation''. Foreningen er fuldstændig selvstændig, og således hverken underlagt Det Konservative Folkeparti og til søsterorganisationen [[Konservativ Ungdom]]. Senere skiftede Landsforeningen navn til ''Danmarks Konservative Studerende'' (DKS) og igen i 2011 skiftede foreningen navn til ''Konservative Studerendes Landsorganisation'' (KSL), men til dagligt omtales foreningen blot som ''Konservative Studerende'' eller ''KS''. Konservative Studerede er i dag en bred borgerlig studenterorganisation, og da foreningen er den eneste borgerlige studenterorganisation rummer den også andre end parti-konservative. Dens øverste organ er [[Landsråd|landsrådet]], som holder et møde hvert år i oktober måned, og som vælger et forretningsudvalg.
Politik Uddannelse Foreninger Organisationer